سې ايي ای رپورټ امریکا خلاف تشدد راپارولی شي، د چارواکو خبرداری
د ۴٨٠ پاڼو په دغه رپورټ کې د تشدد د انتهائي سختو طریقو ذکر شوی دی چې پکې قیدي خوب ته نه پریښودل کیږي او د واټر بورډنگ سره مخ کولی شي. واټر بورډنگ کې قیدي ته د اوبو کې د ډوبیدو احساس ورکړی کیږي
ترهگرۍ خلاف جنگ کې د امریکې د استخباراتو ادارې سې ايي ای د تفتیش طریقه کار په هکله شائع کیدونکی رپورټ نړۍ کې د امرېکې خلاف تشدد راپارولی شي. دغه خبرداری امریکائي چارواکو د نهې یا سه شنبې په ورځ شائع کیدونکې رپورټ په هکله کړی دی. د کال ٢٠٠١ ورسته به دا وړمبی ځل وي چې یو داسې دستاویز به په ډاگه شي چې القاعده سره په مشکوکه توگه تعلق لرونکې کسانو باندې د سي ايي ای لخوا بیانیدونکی تشدد به څرگندوي. د ۴٨٠ پاڼو په دغه رپورټ کې د تشدد د انتهائي سختو طریقو ذکر شوی دی چې پکې قیدي خوب ته نه پریښودل کیږي او د واټر بورډنگ سره مخ کولی شي. واټر بورډنگ کې قیدي ته د اوبو کې د ډوبیدو احساس ورکړی کیږي. ویل کیږي سي ايي ای دغه طریقې د هیواد نه بهر په خفیه زندانونو کې قید د وسله والو خلاف استعمال کړې دي. د حزب اختلاف ریپبلیکن پارټۍ سره تعلق لرونکې د کانگرس غړي مائک راجرز او د سي ايي ای پخواني مشر مائیکل هیډن خبرداری د تیرې هفتې په اخیره کې خبرداری کړی چې د سي ايي ای په اړه رپورټ تندلارو د لاسه د امریکایانو او امریکائي ودانو خلاف حملې راپارولی شي. د جمعې په ورځ د امریکې خارجه وزیر جان کیري ویلي د رپورټ د شائع کیدو د وخت په هکله يي پوښتنې راپورته کړې دي. د سټیټ ډپارټمنټ یا خارجه وزارت ترجمانې ویلي د دنیا په مختلفو برخو کې گڼ شمیر امریکایانو نیول شوې او د وسله والو په ولکه کې پراته دي. هغه چارواکو چې شائع کیدونکی رپورټ يي لیدلی الزام لگوي چې سي ايي ای وائټ هاوس یا سپېنې ماڼۍ او د کانگرس غړو ته د تفیش د خپلو طریقو د گټه ورتیا په هکله د غلط بیانۍ نه کار اخیستلی دی. هیډن ددې خبرې تردید کوي چې سي ايي ای دورغ ویلي دي. هغه زیاته کړه د رپورټ شائع کیدل به ائنده کې د هغه ملکونو لخوا امریکې سره امداد گران کړي چا چې په موجوده وخت کې د واشنگټن سره مرسته کړې ده. خو ډائیان فائنسټائن چې د سنیټ د استخباراتې چارو د کمیټۍ مشره ده وايي رپورټ دې شائع کړی شي چې ائنده کې د تفتیش د طریقو د غلط استعمال مخه ونیولی شي. د انساني حقوقو نړي والې ادارې ایمنسټي انټرنیشنل ویلي د امریکې حکومت دا ذمه واري لري چې د انساني حقوقو د خلاف ورزو او د تشدد خلاف د نړي والو قوانینو د سرغړونو په هکله معلومات عام کړي. صدر براک اوباما په تیر وختونو کې دا خبره تسلیم کړې چې امریکې په ځېنې خلکو تشدد کړی دی.